CELEX: 62017TB0815
Language: hu
Date: 2018-09-20 00:00:00
Title: T-815/17. sz. ügy: A Törvényszék 2018. szeptember 20-i végzése – Správa železniční dopravní cesty kontra Bizottság és INEA („Megsemmisítés iránti kereset — Pénzügyi támogatás — Közös érdekű projekt a transzeurópai közlekedési és energiahálózatok területén — Az új Drezda-Prága nagysebességű vasútvonalra vonatkozó előzetes tervezési szolgáltatások — A támogatható költségekre vonatkozó határozat — Az alperes téves azonosítása — A közvetlen érintettség hiánya — Elfogadhatatlanság”)

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/76
            
         
      A Törvényszék 2018. szeptember 20-i végzése – Správa železniční dopravní cesty kontra Bizottság és INEA
      (T-815/17. sz. ügy) (1)
      
      („Megsemmisítés iránti kereset - Pénzügyi támogatás - Közös érdekű projekt a transzeurópai közlekedési és energiahálózatok területén - Az új Drezda-Prága nagysebességű vasútvonalra vonatkozó előzetes tervezési szolgáltatások - A támogatható költségekre vonatkozó határozat - Az alperes téves azonosítása - A közvetlen érintettség hiánya - Elfogadhatatlanság”)
      (2018/C 427/102)
      Az eljárás nyelve: cseh
      
         Felek
      
      
         Felperes: Správa železniční dopravní cesty, státní organizace (Prága, Cseh Köztársaság) (képviselő: F. Korbel ügyvéd)
      
         Alperesek: Európai Bizottság (képviselők: J. Hottiaux és Z. Malůšková meghatalmazottak) és Innovációs és Hálózati Projektek Végrehajtó Ügynökség (INEA) (képviselők: I. Ramallo és I. Barcew, meghatalmazottak)
      
         Az ügy tárgya
      
      Az EUMSZ 263. cikk alapján benyújtott kereset az INEA 2017. október 11-i levelének megsemmisítése iránt, amelynek tárgya a „Az új Drezda-Prága nagysebességű vasútvonalra vonatkozó előzetes tervezési szolgáltatások” közös érdekű projekthez nyújtott uniós pénzügyi támogatás keretében követelt összegek pénzügyi záróelszámolása és támogathatósága.
      
         A végzés rendelkező része
      
      
                  1)
               
               
                  A Törvényszék a keresetet, mint elfogadhatatlant, elutasítja.
               
            
                  2)
               
               
                  A Cseh Köztársaság és a Lengyel Köztársaság által benyújtott beavatkozási kérelmekről nem szükséges határozni.
               
            
                  3)
               
               
                  A Správa železniční dopravní cesty, státní organizace maga viseli saját költségeit, valamint az Európai Bizottság és az Innovációs és Hálózati Projektek Végrehajtó Ügynökség (INEA) részéről felmerült költségeket.
               
            
                  4)
               
               
                  A Správa železniční dopravní cesty, státní organizace, a Bizottság, az INEA, a Cseh Köztársaság és a Lengyel Köztársaság maguk viselik a beavatkozási kérelmeikhez kapcsolódó saját költségeiket.
               
            
         (1)  HL C 63., 2018. 2.19.